พอดีผมกับแฟนมีอะไรกันโดยได้สวมถุงยางอนามัย แต่ถุงยางอนามัยดันหลุดติดในของแฟน ซึ่งเป็นวันที่ไข่ตกพอดี แฟนผมเลยกินยาคุมกำเนิดฉุกเฉินในตอนนั้น อยากจะสอบถามว่า ถ้าเรามีอะไรกับแฟนโดยไม่ได้สวมถุงยางอนามัยหลังจากที่กินยาคุมฉุกเฉินไปแล้ว มีโอกาศท้องไหมครับซึ่งเป็นวันที่แฟนไข่ตกพอดี
สวัสดีค่ะ การมีเพศสัมพันธ์ในช่วงใดๆของรอบเดือนมีโอกาสตั้งครรภ์ได้ ไม่ควรพยายามทำการนับวันเพื่อคุมกำเนิด ควรจะคุมกำเนิดด้วยการใช้ถุงยางอนามัยตอนมีเพศสัมพันธ์ หรือกินยาคุมแบบแผงรายเดือน ฉีดยาคุม ฝังยาคุมจากที่กล่าวมา การที่ถุงยางหลุดตอนมีเพศสัมพัันธ์ อาจเป็นข้อบ่งชี้การใช้ยาคุมฉุกเฉิน โดยหากได้กินภายใน 72 ชั่วโมงหลังมีเพศสัมพันธ์ กินอย่างถูกต้องตามข้างฉลากกำหนด โอกาสการตั้งครรภ์จะลดลงไปได้ประมาณ 80-90% ค่ะสามารถซื้อชุดตรวจครรภ์ทางปัสสาวะมาตรวจเองอีกครั้งได้เบื้องต้น ให้ผลบวกได้ 10-14 วันหลังปฏิสนธิ หรือสังเกตรอบเดือนครั้งถัดไปอีกครั้งว่ามาตามปกติหรือไม่